《豫章》
宋代·邓林

郡名犹是汉流传，宇宙江山复几年。
画阁倚空家十万，红妆斗几妓三千。
层城歌舞秋风牙，故国兴亡夕照边。
近岁浔阳成重镇，镇南乌幕锁苍烟。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。